พบบิ๊กล็อต TIW วันนี้ 300 ลบ. จับตา! ผู้ถือหุ้นใหญ่เบอร์ 1 ทิ้งหุ้นกว่า 21%
พบบิ๊กล็อต TIW วันนี้ 300 ลบ. ปริมาณ 1.30 ล้านหุ้น ราคาเฉลี่ย 230.06 บ./หุ้น ซึ่งเป็นราคาต่ำกว่ากระดานซื้อขาย จับตา! ผู้ถือหุ้นใหญ่เบอร์ 1 ทิ้งหุ้น
12 ก.พ. 2561

ผู้สื่อข่าวรายงานว่า วันนี้ มีรายการสรุปซื้อขายกระดานรายใหญ่ (Big lot) ของหุ้นบริษัท ไทยแลนด์ไอออนเวิคส์ จำกัด (มหาชน) หรือ TIW จำนวน 1 รายการ ปริมาณ 1,304,000 หุ้น หรือคิดเป็น 21.73% ของหุ้นสามัญจดทะเบียนทั้งหมด มูลค่ารวม 300 ล้านบาท ราคาเฉลี่ย 230.06 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น TIW ปิดตลาดวันนี้อยู่ที่ 270 บาท บวก 34 บาท หรือ 14.41% สูงสุดที่ 270 บาท ต่ำสุดที่ 249 บาท มูลค่าซื้อขายที่ 313.52 ล้านบาท
ทั้งนี้จากการตรวจสอบข้อมูลภาพรวมผู้ถือหุ้น ล่าสุด ณ วันที่ 9 ส.ค.60 “ข่าวหุ้นธุรกิจออนไลน์” พบว่า TIW มีโครงสร้างผู้ถือหุ้นรายใหญ่ที่ถือหุ้นสูงกว่า 1 ล้านหุ้น มีเพียงรายเดียวเท่านั้น คือ นายประสิทธิ์ กาญจนศักดิ์ชัย ผู้ถือหุ้นใหญ่อันดับ 1 ของ TIW ถือหุ้นทั้งหมด 4,615,368 หุ้น หรือคิดเป็นสัดส่วน 76.92%
โครงสร้างผู้ถือหุ้นใหญ่อันดับ 1-5 ของ TIW
ดังนั้นจึงตั้งข้อสังเกตได้ว่า รายการซื้อขายหุ้นบิ๊กล็อตในครั้งนี้อาจเป็นการทำรายการของนายประสิทธิ์ กาญจนศักดิ์ชัย
อย่างไรก็ตามหากมีความคืบหน้า “ข่าวหุ้นธุรกิจออนไลน์” จะรายงานให้ทราบในเวลาต่อไป